סרג' טנקיאן

חיו המוקדמים

סרג' טנקיאן נולד ב-21 באוגוסט 1967, למשפחה ארמנית אשר בביירות, לבנון. הוא ומשפחתו היגרו ללוס אנג'לס בשנת 1975.

סויל וסיסטם אוף א דאון

בשנת 1992 סרג' פגש את דארון מאלכיאן באולפן חזרות אותו חלקו שניהם, למרות שהיו חלק משתי להקות שונות. סרג' ניגן בקלידים באותה הלהקה, ודארון היה סולן בלהקה השנייה. לאחר ההיכרות הם הקימו ביחד להקה חובבנית בשם "סויל" (Soil). סרג' היה הסולן ונגן הקלידים, ודארון הגיטריסט. יחד איתם היו בהרכב דומינגו לארניו (תופים) ודייב יאקופיאן (באס). באותם הימים סרג' ודארון הכירו את שאבו אודאג'יאן (Shavo Odadjian), אשר לימים היה נגן הבאס בלהקת סיסטם אוף א דאון. לאחר שנה מיום הקמת הלהקה, ב-1994, דייב ודומינגו עזבו את הלהקה, מכיוון שחשבו שהלהקה נועדה להיכשל. 
לאחר מכן הלהקה התפרקה, וסרג' ודארון הקימו להקה חדשה יחד עם שאבו בשם סיסטם אוף א דאון (System of a Down). מקור השם בפיוט שכתב דארון שנקרא "Victims of the Down". שאבו טען שהמילה 'מערכת' (System) תהיה קליטה יותר מ 'קורבנות' (Victims). נוסף על כך חברי הלהקה רצו שהדיסקים שלהם בחנויות התקליטים יהיו ליד להקת "סלייר". שאבו היה במקור מנהל הלהקה, אבל בסופו של דבר נכנס להרכב הלהקה כנגן באס. דארון לאחר מכן פנה אל חברו, אשר ניגן עמו בלהקה חובבנית עוד בגיל 15, כדי להצטרף ללהקה כמתופף. בסופו של דבר פגיעת יד אילצה את דארון להחליפו במתופף הנוכחי ג'ון דאלמיאן.

עבודות נוספות

במהלך שנות הפעילות של סיסטם אוף א דאון סרג' היה פעיל כסולן זמני בלהקות נוספות כגון: משרום קולט (Mushroom Cult) של דוג פאשיון דיסקו (Dog Fashion Disco). סרג' גם שר כסולן ליווי בלהקת "הד פי" (Hed PE) לשיר שנקרא "פיל גוד" (Feel Good). היום סרג' פעיל גם כמפיק אלבומים, והפיק את האלבום "Enter the Chicken" על ידי האמן באקטהד, וגם שימש כזמר רקע לחלק משריו כגון: We Are One, Coma, ו Waiting Hare.
לסרג' יש גם חברת הפקת אלבומים הנקראת Serjical Strike Records, אשר באמצעותה סרג' מאפשר לאמנים אשר נדחו על ידי החברות הגדולות להוציא אלבומי מוזיקה. האמנים אשר מבקשים להוציא אלבום דרך Serjical Strike Records הם אמנים אשר לא נחשבים לחלק מהזרם הרגיל של המוזיקה, "המיינסטרים", ולרוב זאת הסיבה שבגללה נדחו מלכתחילה. האלבום הראשון ששוחרר תחת חברתו של סרג' היה האלבום Serart, אלבום של סרג' עצמו ומוזיקאי ארמני בשם ארטו טונקבויאקייאן. סרג' גם יצר שיר לסרט V for Vendetta אשר נקרא Bird Of Paradise.
ב-2007 סרג' הלחין וכתב את The Essence of Tequila ו-Chicakong לפסקול משחק המחשב "סטרנגלהולד" (Stranglehold).
כמו כן סרג' שר עם ההרכב הצרפתי "לס ריטה מיטסוקו" את השיר Terminal Beauty. נוסף על כך, סרג' שר עם הלהקה Fair to Midland במהלך מופע חי את השיר Walls of Jericho (חומות יריחו), שיר שר נחשב ללהיט גדול מאוד בקרב המעריצים.
חבר טוב של סרג' הוא דיראן נובואר, במאי צרפתי אשר לוקח חלק בפרויקטים של סרג'. דיראן ניגן בגיטרה בשיר של סרג' Saving Us מאלבום הסולו של סרג' Elect the Dead, וביים את הקליפ לשיר Baby.
לסרג' אלבום סולו נוסף, שני במספרו. אלבום זה רחוק מהמטאל ומרוק כבד, וקרוב יותר לסגנון ג'אז וסימפוניה. סרג' הוציא לאור שיר חדש בשם "פחדים" (Fears) בנובמבר 2008.
סרג' אמר בראיון ל"פעימות הרדיו" ("The Pulse of Radio") שרגעי השיא בשמונת החודשים האחרונים שלו בדרכים יתועדו לDVD, יחד עם מופע חי ו"מאחורי הקלעים". סרג' גם הוציא לאור דיסק DVD שלו במופע חי יחד עם "סימפונית אוקלנד", תחת השם Elect the Dead Symphony.
בימים אלו סרג' כותב ביחד עם המחזאי סטיבן סאטר מחזה מוזיקלי מבוסס על הטרגדיה יוון העתיקה.
לכבוד העונה האחרונה של משחקי הכס (סדרת טלוויזיה), הקליט סרג' ביצוע מיוחד לשיר Rains of Castamere יחד עם מלחין פסקול הסדרה, ראמין דג'וואדי.

להקת F.C.C

להקת הF.C.C - Flying Cunts of Chaos היא להקת הליווי של סרג' בהופעות חיות בלבד, שמופיעה איתו עד היום.

פעילות פוליטית

סרג' עוסק גם בפעילות פוליטית. יחד עם טום מורלו הם הקים את הארגון Axis of Justice (ציר הצדק) שמטרתה הרשמית היא להילחם למען צדק חברתי. סרג' הוא תושב ניו זילנד, ובבעלותו מגורים נוספים. בעבר נפוצו שמועות מוטעות בנוגע לכוונותיו של סרג' להישאר בניו זילנד, עד סיום המלחמה בעיראק, אבל הוא הצהיר רשמית בראיון שאין לו כוונה לעשות זאת. לעיתים קרובות מאוד סרג' מתבטא בראיונות בנושאי אלימות ואי צדק בעולם.

ארגונים למען זכויות החיות

בשנים האחרנות סרג' תורם ופעיל בארגונים למען זכויות החיות. כמו כן הפך לצמחוני, ומחזיק בדעות נגד הקמת בתי מטבחיים תעשייתים. בראיון שנתן לארגון אנשים למען יחס מוסרי לבעלי חיים סרג' גם הצהיר שהשינוי שלו נבע גם מ"סבב הופעות וזבל אכיל ונגיש הנלווה לכך" סרג' גם הרגיש שאכילת אוכל מהיר "אינסטינקטיבי במקצת". לטענתו של סרג' הוא מרגיש את הצורך לכבד את שאר הבריות.
ביולי 2009 סרג' חתם על עצומה מטעם PETA נגד שיטות השחיטה של תרנגולות בבתי השחיטה של KFC (עוף מטוגן בסגנון קנטקי).

פרסים ומועמדויות

2002 - להקת System of a Down הייתה מועמדת לפרס גראמי בקטגוריית ביצוע המטאל הטוב ביותר לשיר Chop Suey!
2003 - להקת System of a Down הייתה מועמדת לפרס גראמי בקטגוריית ביצוע הארד רוק הטוב ביותר לשיר Aerials
2005 - להקת System of a Down זכתה בפרס Europe Music Awards בקטגוריה ביצוע אלטרנטיבי הטוב ביותר
2006 - להקת System of a Down זכתה בפרס גראמי בקטגוריית ביצוע הארד רוק הטוב ביותר לשיר B.Y.O.B
2006 - להקת System of a Down זכתה בפרס הMTV (MTV Good Woodie Award) לשיר 'Question!
2006 - השיר Toxicity הגיע למקום ה#14 ברשימת 40 שירי המטאל הטובים ביותר (VH1 Top 40 Metal Songs list)
2007 - להקת System of a Down הייתה מועמדת לפרס גראמי בקטגוריית ביצוע הארד רוק הטוב ביותר לשיר Lonely Day